Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: A választási eljárásról szóló 1997. évi C. törvény (a továbbiakban: Ve.) 130. § (1) bekezdése szerint az OVB-nek
Paragraph Index: 309

A választási eljárásról szóló 1997. évi C. törvény (a továbbiakban: Ve.) 130. § (1) bekezdése szerint az OVB-nek az aláírásgyûjtõ ív, illetõleg a konkrét kérdés hitelesítésével kapcsolatos döntése elleni kifogást a határozat közzétételét követõ tizenöt napon belül lehet benyújtani. A határozat ellen 2010. április 1-jén a kezdeményezõk nyújtottak be kifogást. A kifogást tevõk beadványukban kifejtették, hogy az Alkotmány 8. §-a, az 50. § (1) és (2) bekezdése, valamint az 57. § (5) bekezdése értelmében egy döntés jogszerûségének megítélése az igazságszolgáltatásra tartozik, amibõl az Alkotmány konkrét, kizáró rendelkezésének hiányában következik, hogy a feltett kérdés nem olyan, amely az Alkotmány módosítását igényelné, s nem tartozik az ún. tiltott kérdések közé sem. A kifogást tevõk álláspontja szerint a köztársasági elnök határozata elleni jogorvoslat szabályozása az Alkotmány 57. § (5) bekezdésébõl következõen az Országgyûlés kifejezett törvényhozási hatásköre. Az OVB határozatát a kifogást tevõk a miatt is jogszabálysértõnek találták, mert a jóhiszemû és rendeltetésszerû joggyakorlást sérti az, hogy az OVB megalapozatlanul hivatkozott arra, hogy a kérdésre adandó válaszhoz szükséges jogi hátteret a választópolgárok nem ismerik. Minderre tekintettel kezdeményezték az OVB kifogásolt határozatának megsemmisítését és az OVB új eljárásra utasítását. II. A kifogás nem megalapozott.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes